สิ้นมือปราบ จอมเมืองคอน ขุนพันธรักษ์ราชเดช เผยประวัติยาวนานถึง 108 ปี เจ้าพิธีสร้างหลักเมืองนครศรีธรรมราช ปราบขุนโจรดังในอดีต เสือดำ หัวแพร เสือกลับ คำทอง และอีกสารพัดเสือผู้สื่อข่าวรายงานว่า พล.ต.ต.ขุนพันธรักษ์ราชเดช อดีตนายตำรวจมือปราบชื่อดังเจ้าของฉายา มือปราบหนังเหนียว มือปราบจอม และมือปราบ ซึ่งเป็นที่เคารพนับถือของคนในวงการข้าราชการตำรวจ และประชาชนชาวนครศรีธรรมราช และเป็นผู้ประกอบพิธีกรรมสำคัญ เช่น พิธีกรรมสร้างหลักเมืองนครศรีธรรมราช เมื่อปี 2530-2531 ได้ถึงแก่อนิจกรรมอย่างสงบด้วยโรคชรา เมื่อเวลา 23.27 น. (5 ก.ค.) ด้วยอายุรวมถึง 108 ปี ที่บ้านพักเลขที่ 764/5 ภายในซอยราชเดช ถนนราชดำเนิน ต.ในเมือง อ.เมือง จ.นครศรีธรรมราช ซึ่งนับได้ว่าเป็นท่านขุนที่ได้รับพระราชทานทินนามเป็นคนสุดท้ายของประเทศไทยสำหรับประวัติของพล.ต.ต.ขุนพันธรักษ์ราชเดช เดิมชื่อว่า บุตร์ พันธรักษ์ มีพี่น้องรวม 6 คน โดยพล.ต.ต.ขุนพันธ์ เป็นบุตรคนที่ 2 ของนายอ้วน นางทองจันทร์ พันธรักษ์ เกิดเมื่อวันที่ 18 กุมภาพันธ์พ.ศ.2446 ที่บ้านอ้ายเขียว ม.5 ต.ดอนตะโก อ.ท่าศาลา จ.นครศรีธรรมราช ปัจจุบันได้เปลี่ยนเป็น ม.5 ต.ทอนหงส์ อ.พรหมคีรี จ.นครศรีธรรมราช
พล.ต.ขุนพันธรักษ์ราชเดชได้สิ้นมือปราบ จอมเมืองคอน ขุนพันธรักษ์ราชเดช ถึงแก่อนิจกรรมอย่างสงบด้วยโรคอะไร 
โรคชรา